Kalninė cikada

Kalninė cikada (Cicadetta montana) – giedančiųjų cikadų (Cicadidae) šeimai priklausantys vabzdžiai. Kartais priskiriami atskirai šeimai – Tibicinidae. Tai vieninteliai šios šeimos cikadų atstovai, o tuo pačiu ir stambiausia cikadinių rūšis aptinkama Lietuvoje.Ferenca, R., Kalninė cikada, Cicadetta montana (Scopoli, 1772). Kn.: Rašomavičius, V. (red.), 2021, Lietuvos raudonoji knyga. Gyvūnai, augalai, grybai. – Vilnius, psl. 109.

 Ypatumai 

Kalninės cikados užauga iki 20 mm dydžio, kūnas juodos arba tamsiai pilkos spalvos tik narelių galai gelsvai oranžiniai. Gyvena šiltuose, molinguose pietiniuose šlaituose, apaugusiuose pavieniais krūmais ar medžiais. Kiaušinėlius deda į stiebus ar šaknis. Nimfos ritasi rugsėjo–spalio mėnesiais. Išsiritusios mažytės nimfos įsirausia į žemę ir minta šaknimis (melsvosios melvenės, didžialapių šakių, šermukšnių, drebulių, baltalksnių, klevų ir kt.). Vystosi 4–8 metus. Suaugę vabzdžiai pasirodo gegužės pabaigoje – birželio pradžioje.

 Paplitimas 

Paplitusios vidurio ir pietų Europoje, Kaukaze, Pietų Urale. Šiaurinė arealo dalis driekiasi per Estiją, Suomiją ir Švediją. Lietuvoje labai reta, įrašyta į Lietuvos raudonąją knygą.

 Galerija 

 Šaltiniai 

Kategorija:Cikadiniai